41. ΝΟΜΟΣ υπ' αριθ. 699 της 15/21 Σεπτ. 1977 (ΦΕΚ Α' 272) Περί συνθέσεως των Διοικητικών Συμβουλίων των Νοσηλευτικών Ιδρυμάτων Ν.Δ. 2592/53 και ρυθμίσεως συναφών θεμάτων. Άρθρ. 1.-1.Τα Διοικητικά Συμβούλια των Νοσηλευτικών Ιδρυμάτων των υπαγομένων εις τας διατάξεις του Ν.Δ. 2592/53 "περί οργανώσεως της Ιατρικής Αντιλήψεως" αποτελούνται εκ: α.Ενός ιατρού μέλους του οικείου Ιατρικού Συλλόγου. β.Ενός ανωτάτου ή ανωτέρου μονίμου υπαλλήλου του Υπουργείου Κοιν. Υπηρεσιών. γ.Ενός δικαστικού λειτουργού ή δικηγόρου εν ενεργεία ή συντάξει. δ.Δύο ιδιωτών επιλεγομένων μεταξύ προσώπων εγνωσμένου κύρους και επαγγελματικής ή κοινωνικής δραστηριότητος. 2.Εν ελλείψει προσώπων εχόντων τας εις τας περιπτ. α, β και γ της προηγουμένης παραγράφου αναφερομένας ιδιότητας, διορίζονται αντ' αυτών πρόσωπα εγνωσμένου κύρους και επαγγελματικής ή φιλανθρωπικής δραστηριότητος. 3.Πρόσωπα συνδεόμενα καθ' οιονδήποτε τρόπον μετά Νοσηλευτικού τινος Ιδρύματος δεν δύνανται να διορισθούν μέλη του Διοικητικού Συμβουλίου αυτού. 4.Τα ανωτέρω μέλη ορίζονται μετ' ισαρίθμων αναπληρωματικών, δι' αποφάσεως του Υπουργού Κοινωνικών Υπηρεσιών δημοσιευομένης δια της Εφημερίδος της Κυβερνήσεως εν η ορίζονται και οι εκ των μελών Πρόεδρος και Αντιπρόεδρος τούτων. Άρθρ. 9.-Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως. (Αντί για τη σελ. 134, 09(β) Σελ. 134,09(γ) Τεύχος 738 - Σελ. 49 Νοσηλευτικά Ιδρύματα 34.Β.α.41 Άρθρ. 2.-1.Τα Διοικητικά Συμβούλια των συσταθέντων δια δικαιοπραξίας εν ζωή ή δια διατάξεως τελευταίας βουλήσεως Νοσηλευτικών Ιδρυμάτων, διεπομένων νυν υπό των διατάξεων του Ν.Δ. 2592/53, συντίθεται εξ 7 μελών αναπληρουμένων υπό ισαρίθμων αναπληρωματικών. 2.Πρόσωπα των οποίων η συμμετοχή εις την διοίκησιν των εν τη προηγουμένη παραγράφω Νοσηλευτικών Ιδρυμάτων προβλέπεται ρητώς υπό της ιδρυτικής πράξεως, ορίζονται υποχρεωτικώς ως μέλη των Διοικητικών Συμβουλίων αυτών. 3.Τα λοιπά μέλη των κατά την παρ. 1 του παρόντος άρθρου Διοικητικών Συμβουλίων ορίζονται εκ προσώπων συμφώνως προς την παρ. 1 του άρθρ. 1 του παρόντος κατά την ιδίαν σειράν και αριθμόν κατά κατηγορίαν και εφ' όσον υπό της οικείας ιδρυτικής πράξεως δεν προβλέπεται η συμμετοχή προσώπων εχόντων την αυτήν ιδιότητα. Εν τη περιπτώσει ταύτη ο αριθμός των μελών συμπληρούται εκ προσώπων των επομένων κατηγοριών. Σελ. 134,08(α) Τεύχος 661 - Σελ. 72 4.Αι διατάξεις των παρ. 2 έως και 4 του προηγουμένου άρθρου εφαρμόζονται αναλόγως και επί των Νοσηλευτικών Ιδρυμάτων του παρόντος άρθρου. 5.Αι διατάξεις της παρ. 2 του άρθρ. 11 του Νόμ. 4111/1960 "περί τροποποιήσεως και συμπληρώσεως των περί Υγειονομικών Συλλόγων, Ιατρικών και Παραϊατρικών Επαγγελμάτων, Ασφαλίσεως Υγειονομικών, Φαρμάκων και των περί ιατρικής εν γένει Αντιλήψεως και Δημοσίας Υγείας διατάξεων" εξακολουθούν να ισχύουν. Άρθρ. 3.-Το Διοικητικόν Συμβούλιον εκάστου Νοσηλευτικού Ιδρύματος συνέρχεται υποχρεωτικώς μεν δις του μηνός προαιρετικώς δε οσάκις παρίσταται προς τούτο ανάγκη. Άρθρ. 4.-1.Από της ισχύος του παρόντος λήγει η θητεία των μελών των Διοικητικών Συμβουλίων των Νοσηλευτικών Ιδρυμάτων Ν.Δ. 2592/53 και ταύτα ανασυγκροτούνται συμφώνως τω παρόντι. 2.Μέχρι της κατά τα ανωτέρω ανασυγκροτήσεώς των τα υφιστάμενα Διοικητικά Συμβούλια νομίμως συνέρχονται και αποφασίζουν υπό την μέχρι τούδε σύνθεσιν αυτών. Άρθρ. 5.-(Αντικαθίστανται αι διατάξεις του άρθρ. 5 παρ. 1 του Ν.Δ. 31/74). Άρθρ. 6.-Από της ισχύος του παρόντος καταργούνται αι διατάξεις των άρθρ. 1 και 4 του Ν.Δ. 31/74. 34.Β.α.41 Νοσηλευτικά Ιδρύματα Άρθρ. 7.-1.Το Κεντρικόν Επιστημονικόν Συμβούλιον Ιατρικού και Οδοντιατρικού Προσωπικού Νοσηλευτικών Ιδρυμάτων Ν.Δ. 2592/53 συντίθεται εκ: α)Ενός Καθηγητού Ιατρικής Σχολής Πανεπιστημίου της ημεδαπής ως Προέδρου. β)Του Γενικού Δ/ντού Υγιεινής του Υπουργείου Κοιν. Υπηρεσιών ως Αντιπροέδρου, αναπληρουμένου υπό του Αναπληρωτού Γεν. Δ/ντού Υγιεινής. γ)Ενός εκτάκτου εντεταλμένου ή μονίμου Επικουρικού Καθηγητού της Ιατρικής Σχολής Πανεπιστημίου της ημεδαπής. δ)Ενός Υφηγητού εντεταλμένου ή μη της Ιατρικής Σχολής Πανεπιστημίου της ημεδαπής. ε)Του Προέδρου του Πανελληνίου Ιατρικού Συλλόγου ή του αναπληρωτού του, προτεινομένου υπό του Δ.Σ. αυτού και ς)2 ιατρών - Διευθυντών, υπηρετούντων εις Νοσηλευτικά Ιδρύματα Δημοσίου ή Ιδιωτικού Δικαίου. 2.Το Περιφερειακόν Επιστημονικόν Συμβούλιον Ιατρικού και Οδοντιατρικού Προσωπικού Νοσηλευτικών Ιδρυμάτων Ν.Δ. 2592/53, συντίθεται εξ: α)Ενός Καθηγητού της Ιατρικής Σχολής Πανεπιστημίου της ημεδαπής ως Προέδρου. β)Ενός εκτάκτου, εντεταλμένου ή μονίμου επικουρικού Καθηγητού Ιατρικής Σχολής Πανεπιστημίου της ημεδαπής. γ)Ενός Υφηγητού εντεταλμένου ή μη Ιατρικής Σχολής Πανεπιστημίου της ημεδαπής. δ)Του Διευθυντού της Διευθύνσεως Υγιεινής Νομαρχίας Θεσ/νίκης, ως αντιπροέδρου, αναπληρουμένου υπό του νομίμου αναπληρωτού αυτού. ε)Του Προέδρου του Ιατρικού Συλλόγου Θεσ/νίκης ή του αναπληρωτού του προτεινομένου υπό του Δ.Σ. αυτού. ς)2 ιατρών - Διευθυντών υπηρετούντων εις Νοσηλευτικά Ιδρύματα Δημοσίου ή Ιδιωτικού Δικαίου. Ο Υπουργός Κοινωνικών Υπηρεσιών δύναται να συγκροτή πλείονα Επιστημονικά Συμβούλια υπό τας ανωτέρω καθοριζομένας συνθέσεις. 3.Τα υπό στοιχ. α, γ, δ και ς της παρ. 1 και α, β, γ και ς της παρ. 2 μέλη των Επιστημονικών Συμβουλίων, αναδεικνύονται δια κληρώσεως μεταξύ πενταπλασίου αριθμού προσώπων της ιδίας κατά περίπτωσιν ιδιότητος, περιλαμβανομένων εις πίνακας καταρτιζομένους ανά 2ετίαν δι' αποφάσεως του Υπουργού Κοιν. Υπηρεσιών. Η κλήρωσις ενεργείται προ εκάστης συνεδρίας δια την κρίσιν και επιλογήν υποψηφίων ιατρών προς διορισμόν εις θέσεις Νοσηλευτικών Ιδρυμάτων. Υπό την αυτήν σύνθεσιν συνέρχονται δια πάντα τα λοιπά θέματα της αρμοδιότητός των μέχρι της νέας κληρώσεως. 4.Η ημερησία διάταξις των προς συζήτησιν θεμάτων ως και ημερομηνία συγκλήσεως των Συμβουλίων καθορίζονται εκάστοτε υπό της υπηρεσίας. Εάν εις το Συμβούλιον δεν έχη κληρωθή μέλος ειδικότητος δια την οποίαν έχουν αναγραφή εις την ημερησίαν διάταξιν αντίστοιχα θέματα προς συζήτησιν, καλείται δι' εγγράφου προσκλήσεως και παρίσταται άνευ ψήφου ως ειδικός εισηγητής καθηγητής ή επίκουρος Καθηγητής ή Υφηγητής ή ιατρός Δ/ντής Νοσηλευτικού Ιδρύματος της αυτής ή συναφούς ειδικότητος. 5.Ο τρόπος λειτουργίας των Επιστημονικών Συμβουλίων και αι λεπτομέρειαι εφαρμογής των διατάξεων του παρόντος άρθρου καθορίζονται δι' αποφάσεως του Υπουργού Κοινωνικών Υπηρεσιών. "6.Ιδρύονται Περιφερειακά Επιστημονικά Συμβούλια Κρίσεως Ιατρικού και Οδοντιατρικού Προσωπικού Ηπείρου (Π.Ε.Σ.Κ.Ι.Ο.Π.Η) με έδραν τα Ιωάννινα και Πελοποννήσου (Π.Ε.Σ.Κ.Ι.Ο.Π.Π.) με έδραν την Πάτρα. Τα ανωτέρω Π.Ε.Σ.Κ.Ι.Ο.Π. συντίθεται εξ: α)Ενός Καθηγητού Ιατρικής Σχολής Πανεπιστημίου της ημεδαπής ως Προέδρου. β)Ενός εκτάκτου, εντεταλμένου ή μονίμου επικουρικού Καθηγητού Ιατρικής Σχολής Πανεπιστημίου της ημεδαπής. γ)Ενός Υφηγητού εντεταλμένου ή μη Ιατρικής Σχολής Πανεπιστημίου της ημεδαπής. δ)Των Διευθυντών των Διευθύνσεων Υγιεινής των Νομαρχιών Ιωαννίνων και Αχαΐας αντιστοίχως, ως αντιπροέδρων, αναπληρουμένων υπό των νομίμων αναπληρωτών των. ε)Των Προέδρων των Ιατρικών Συλλόγων Ιωαννίνων και Πατρών αντιστοίχως, ή των μονίμων αναπληρωτών των. ς)Δύο ιατρών - διευθυντών υπηρετούντων εις νοσηλευτικά ιδρύματα Δημοσίου ή Ιδιωτικού Δικαίου. Αι διατάξεις των παρ. 3, 4 και 5 του παρόντος άρθρου εφαρμόζονται και προκειμένου δια τα Περιφερειακά Επιστημονικά Συμβούλια Κρίσεως Ιατρικού και Οδοντιατρικού Προσωπικού Ηπείρου και Πελοποννήσου". Η παρ. 6 προστέθηκε ως άνω από το άρθρ. 24 Νόμ. 1076/1980 (τόμ. 35 σελ. 36, 642). Διόρθ. Σφαλμ. στο ΦΕΚ Α' 231/8 Οκτ. 1980. Άρθρ. 8.-Οι Οργανισμοί των Νοσηλευτικών Ιδρυμάτων Ν.Δ. 2592/53 αναμορφούνται, συμπληρούνται και τροποποιούνται δια Π.Δ/τος εκδιδομένου προτάσει του Υπουργού Κοιν. Υπηρεσιών μετά γνώμην του Διοικητικού Συμβουλίου του οικείου Ιδρύματος. 